راشٹریہ جنتا دل

راشٹریہ جنتا دل (آر جے ڈی) بہار سے تعلق رکھنے والی بھارت کی ایک سیاسی جماعت ہے۔ اس کا آغاز 1997ء میں لالو پرساد یادو نے کیا تھا۔BBC
اس جماعت کو بنیادی طور بھارتی مسلمان اور یادو کی حمایت حاصل رہی ہے۔بہار کی سیاست میں ان دونوں گروہوں کا کردار بے حد اہم مانا جاتا ہے۔
2008ء میں شمال مشرقی ریاستوں میں پارٹی کے داخلہ کے بعد اسے قومی پارٹی کی حیثیت سے تسلیم کر لیا گیا۔National level party 2010ٰ میں اس سے قومی پارٹی کا درجہ واپس لے لیا گیا۔

 تاریخ 
5 جولائی 1997ء کو لالو پرساد یادو، رگھوونش پرساد سنگھ، کانتی سنگھ اور 17 لوک سبھا ارکان اور 8 راجیہ سبھا ارکان نئی دہلی میں جمع ہوئے اور ایک نئی سیاسی کی بنیاد رکھی جسے راشٹریہ جنتا دل کا نام دیا گیا۔ یہ پارٹی جنتا دل سے الگ ہو کر بنی۔ لالو پرساد کو پارٹی کا صدر نشین بنایا گیا۔ ایک سینٹر لیفٹ پارٹی ہے۔
بھارت کے عام انتخابات، 1998ء میں پارٹی نے بہار کی 17 لوک سبھار نشستیں جیتیں مگر کسی دوسری ریاست میں کوئی خاص کامیابی نہیں ملی۔ اسی سال ملائم سنگھ یادو کی سماجوادی پارٹی سے اتحاد بنایا تاکہ بھارتیہ جنتا پارٹی مخالف ایک عظیم اتحاد بنایا جائے مگر اس میں ان کوکامیابی نہیں ملی۔
1999ء میں کانگریس کے ساتھ اتھحاد بنایا مگر آر جے ڈی کو دس نشستوں کا نقصان ہوا جس میں لالو پرساد یادو کی نشست بھی شامل تھی۔ بھارت کے عام انتخابات، 2004ء میں زبردست کامیابی ملی اور 24 نشستوں پر جیت حاصل کی۔ اس سال پارٹی نے انڈین نیشنل کانگریسسے اتحاد بنایا۔ پارٹی کانگریس کی قیادت والی متحدہ ترقی پسند اتحاد کا حصہ بھی تھی۔ لالو پرساد یادو کو وزیر ریل بنایا گیا۔
بھارت کے عام انتخابات، 2009ء میں کانگریس کے ساتھ نشستوں کا تناسب صحیح نہیں بیٹھا تو آر جے ڈی نے رام ولاس پاسوان کی لوک جن شکتی پارٹی اور ملائم سنگھ یادو کی سماجوادی پارٹی کے ساتھ اتحاد بنایا جسے میڈیا نے چوتھا فرنٹ کا نام دیا۔ آر جے ڈی محض چار نشستوں تک سمٹ کر رہ گئی۔
بھارت کے عام انتخابات، 2014ء میں پھر کانگریس کے ساتھ انتحاد بنایا اور اس کے ساتھ راشٹروادی کانگریس پارٹی بھی شامل تھی۔ اس سال پارٹی صرف چار سیٹیں جیت پائی۔Rashtriya Janata Dal RJD Lok Sabha candidates for general election 2014 ۔ Updatesindia.in (2014-03-06)۔ Retrieved on 2014-05-21.RJD, Congress, NCP stitch up alliance in Bihar ۔ Hindustan Times. Retrieved on 2014-05-21.
2015ء میں آر جے ڈی نے اسمبلی انتخابات میں زبردست کامیابی حاصل کی اور 80 نشستوں کے ساتھ سب سے بڑی پارٹی بن کر ابھری۔ نتیش کمار کی جنتا دل کو 71 نشستیں ملیں۔ بھارتیہ جنتا پارٹی نے 53 اور کانگریس پارٹی کے کھاتہ میں 27 نشستیں آئیں۔ نتیش کمار وزیر اعلیٰ بہار بنے۔ لالو کے بیٹے تیجسوی یادو نائب وزیر اعلیٰ بہار بنے۔
لیکن بعد میں نتیش کمار نے آر جے ڈی سے اتحاد کتم کر لیا اور بی جے پی کے ساتھ مل کر حکومت بنالی۔ http://www.catchnews.com/national-news/chanakya-of-bihar-nitish-kumar-becomes-cm-for-sixth-time-74228.html
بھارت کے عام انتخابات، 2019ء میں آر جے ڈی نے پھر انڈین نیشنل کانگریس کے ساتھ اتحاد بنایا۔ https://www.timesnownews.com/elections/article/lok-sabha-election-2019-live-news-updates-for-general-elections-مارچ-22/386689
 وزرائے اعلیٰ کی فہرست 
 لالو پرساد یادو
 پہلی مدت: 1990 تا 1995
 دوسری مدت: 4 اپریل 1995 تا 25 جولائی 1997
 رابڑی دیوی
 پہلی مدت: 25 جولائی 1997 تا 11 فروری 1999
 دوسری مدت: 9 مارچ 1999 تا 2 مارچ 2000
 تیسری مدت: 11 مارچ 2000 تا 6 مارچ 2005

 نائب وزرائے اعلیٰ کی فہرست 
 تیجسوی یادو
 بار اول: 22 نومبر 2015ء تا 26 جولائی 2017ء

 حوالہ جات 

زمرہ:راشٹریہ جنتا دل
زمرہ:1997ء میں قائم ہونے والی سیاسی جماعتیں
زمرہ:بھارت کی سیاسی جماعتیں
زمرہ:بھارت میں 1997ء کی تاسیسات
زمرہ:جنتا پریوار
زمرہ:جنتا دل
زمرہ:بھارت میں اشتراکی جماعتیں
زمرہ:بہار میں ریاستی سیاسی جماعتیں
زمرہ:ویکی ڈیٹا سے مختلف مختصر وضاحت
زمرہ:بہار (بھارت)